Svobodnyj (Amurská oblasť)

Svobodnyj () do roku 1917 Alexejevsk, resp. Aleksejevsk () je mesto v Amurskej oblasti v Rusku, ktoré sa nachádza na pravom brehu rieky Zeja, 167 kilometrov severne od Blagoveščenska, administratívneho centra oblasti. Má približne 47 800 obyvateľov (2023).Численность постоянного населения Российской Федерации по муниципальным образованиям на 1 января 2023 года, Dostupne online , Cit: 10-06-2024

 Dejiny 
Mesto bolo založené v roku 1912 v súvislosti s výstavbou Amurskej železnice, „obchvatu“ Transsibírskej magistrály, ktorá mala zabezpečiť železničné spojenie z európskeho Ruska po Tichomorské pobrežie po ruskej pôde bez toho, aby prekračovala hranice severovýchodnej Číny.

Počas Stalinovej vlády v medzivojnovom období bol v Svobodnom vybudovaný tábor nútených prác gulagu BAMLag so zámerom poskytnúť pracovnú silu pre nútené práce na plánovanej výstavbe Bajkalsko-amurskej magistrály. Tábor sa stal jedným z najväčších v systéme Gulag. V roku 1938 tu pracovalo 201 000 väzňov. Následne bol reorganizovaný na niekoľko menších táborov.

 Vývoj počtu obyvateľov 
+ Vývoj počtu obyvateľov Počet obyvateľov  Rok sčítania 48 789  2023 58 778  2010 63 889  2002 80 006  1989 67 000  1973

 Priemysel 
V meste sa nachádza strojársky priemysel, ako aj administratívne centrum banských aktivít v regióne, vrátane ťažobného koncernu Amurzoloto. V minulosti tu boli lodenice, mlyn a mäsokombinát.Bašovský, O. a kolektív: Malá zemepisná encyklopédia ZSSR, Obzor, Bratislava, 1977, 653 s.

 Referencie 

Kategória:Mestá v Rusku
Kategória:Mestá v Amurskej oblasti